ddrg/super_eurlex huggingface dataset:
Euroopan parlamentin ja neuvoston päätös N:o 1215/2000/EY, tehty 16 päivänä toukokuuta 2000, yhteensovitetusta valtuutusmenettelystä satelliittivälitteisten henkilökohtaisten viestintäpalvelujen alalla yhteisössä tehdyn päätöksen N:o 710/97/EY voimassaoloajan pidentämisestä



Virallinen lehti nro L 139 , 10/06/2000 s. 0001 - 0001



Euroopan parlamentin ja neuvoston päätös N:o 1215/2000/EY, tehty 16 päivänä toukokuuta 2000, yhteensovitetusta valtuutusmenettelystä satelliittivälitteisten henkilökohtaisten viestintäpalvelujen alalla yhteisössä tehdyn päätöksen N:o 710/97/EY voimassaoloajan pidentämisestä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 47, 55 ja 95 artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon(1), noudattavat perustamissopimuksen 251 artiklassa määrättyä menettelyä(2), sekä katsovat seuraavaa: (1) Päätöksen N:o 710/97/EY(3) voimassaoloaika päättyy 13 päivänä toukokuuta 2000. (2) On tärkeää jatkaa mainitun päätöksen voimassaoloaikaa 31 päivään joulukuuta 2003, OVAT TEHNEET TÄMÄN PÄÄTÖKSEN: 1 artikla Korvataan päätöksen N:o 710/97/EY 12 artiklassa oleva ilmaisu "ja se on voimassa kolme vuotta kyseisestä päivästä" ilmaisulla "ja se on voimassa 31 päivään joulukuuta 2003". 2 artikla Tämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 16 päivänä toukokuuta 2000. Euroopan parlamentin puolesta Puhemies N. Fontaine Neuvoston puolesta Puheenjohtaja M. M. Carrilho (1) EYVL C 140, 18.5.2000, s. 42. (2) Euroopan parlamentin lausunto, annettu 2 päivänä maaliskuuta 2000 (ei vielä julkaistu virallisessa lehdessä), neuvoston päätös, tehty 2 päivänä toukokuuta 2000 (ei vielä julkaistu virallisessa lehdessä). (3) EYVL L 105, 23.4.1997, s. 4.
Neuvoston päätös, tehty 5 päivänä kesäkuuta 2000, Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta tehdyn päätöksen 1999/319/YUTP muuttamisesta



Virallinen lehti nro L 134 , 07/06/2000 s. 0001 - 0020



Neuvoston päätös, tehty 5 päivänä kesäkuuta 2000, Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta tehdyn päätöksen 1999/319/YUTP muuttamisesta (2000/370/YUTP) EUROOPAN UNIONIN NEUVOSTO, joka ottaa huomioon neuvoston 10 päivänä toukokuuta 1999 hyväksymän yhteisen kannan 1999/318/YUTP(1) Jugoslavian liittotasavaltaa koskevista rajoittavista lisätoimenpiteistä ja erityisesti sen 1 artiklan 1 kohdan yhdessä Euroopan unionista tehdyn sopimuksen 23 artiklan 2 kohdan kanssa, ottaa huomioon neuvoston yhteisen kannan 2000/56/YUTP(2), sekä katsoo seuraavaa: (1) Päätöksen 1999/319/YUTP(3) täytäntöönpanon yhteydessä neuvosto antoi luettelon henkilöistä, joita jäsenvaltioihin tuloa koskevan maahantulokiellon ilmoitetaan koskevan. (2) Tämä luettelo olisi saatettava ajan tasalle, ON TEHNYT TÄMÄN PÄÄTÖKSEN: 1 artikla Korvataan päätöksen 1999/319/YUTP 1 artikla seuraavasti: " 1 artikla Henkilöt, joihin yhteisen kannan 1999/318/YUTP 1 artiklassa tarkoitettua maahantulokieltoa sovelletaan, ovat: >TAULUKON PAIKKA>" 2 artikla Tätä päätöstä noudatetaan päivästä, jona se tehdään. 3 artikla Tämä päätös julkaistaan virallisessa lehdessä. Tehty Luxemburgissa 5 päivänä kesäkuuta 2000. Neuvoston puolesta Puheenjohtaja J. Pina Moura (1) EYVL L 123, 13.5.1999, s. 1, yhteinen kanta sellaisena kuin se on muutettuna yhteisellä kannalla 2000/176/YUTP (EYVL L 56, 1.3.2000, s. 1). (2) EYVL L 21, 26.1.2000, s. 4. (3) EYVL L 123, 13.5.1999, s. 3, päätös sellaisena kuin se on viimeksi muutettuna päätöksellä 2000/348/YUTP (EYVL L 122, 24.5.2000, s. 7).
2000/372/EY: Komission päätös, tehty 6 päivänä kesäkuuta 2000, sen päivämäärän vahvistamisesta, jolloin taisteluhärkien toimittaminen Portugalista Espanjaan voidaan aloittaa päätöksen 98/653/EY 3 artiklan 7 kohdan nojalla (tiedoksiannettu numerolla K(2000) 1564) (ETA:n kannalta merkityksellinen teksti)



Virallinen lehti nro L 134 , 07/06/2000 s. 0035 - 0035



Komission päätös, tehty 6 päivänä kesäkuuta 2000, sen päivämäärän vahvistamisesta, jolloin taisteluhärkien toimittaminen Portugalista Espanjaan voidaan aloittaa päätöksen 98/653/EY 3 artiklan 7 kohdan nojalla (tiedoksiannettu numerolla K(2000) 1564) (ETA:n kannalta merkityksellinen teksti) (2000/372/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ottaa huomioon Portugalissa esiintyvän naudan tarttuvan enkefalopatian takia tarpeellisista kiireellisistä suojatoimenpiteistä 18 päivänä marraskuuta 1998 tehdyn komission päätöksen 98/653/EY(3), sellaisena kuin se on viimeksi muutettuna päätöksellä 2000/104/EY(4), ja erityisesti sen 3 artiklan 7 kohdan, sekä katsoo seuraavaa: (1) Päätöksen 98/653/EY 3 artiklan 7 kohdassa edellytetään, että arvioituaan liitteessä II olevassa 13 kohdassa tarkoitetut kirjaamiskäytännöt ja ilmoitettuaan jäsenvaltioille komissio vahvistaa päivämäärän, jona taisteluhärkien toimittaminen voi alkaa. (2) Espanjan toimittamat kirjaamiskäytännöt on arvioitu ja todettu tyydyttäviksi, ON TEHNYT TÄMÄN PÄÄTÖKSEN: 1 artikla Vahvistetaan 7 päivä kesäkuuta 2000 päätöksen 98/653/EY 3 artiklan 7 kohdassa tarkoitetuksi päivämääräksi, jolloin taisteluhärkien toimittaminen Espanjaan voi alkaa. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä kesäkuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 311, 20.11.1998, s. 23. (4) EYVL L 29, 4.2.2000, s. 36.
2000/371/EY: Komission päätös, tehty 6 päivänä kesäkuuta 2000, sen päivämäärän vahvistamisesta, jolloin taisteluhärkien toimittaminen Portugalista Ranskaan voidaan aloittaa päätöksen 98/653/EY 3 artiklan 7 kohdan nojalla (tiedoksiannettu numerolla K(2000) 1563) (ETA:n kannalta merkityksellinen teksti)



Virallinen lehti nro L 134 , 07/06/2000 s. 0034 - 0034



Komission päätös, tehty 6 päivänä kesäkuuta 2000, sen päivämäärän vahvistamisesta, jolloin taisteluhärkien toimittaminen Portugalista Ranskaan voidaan aloittaa päätöksen 98/653/EY 3 artiklan 7 kohdan nojalla (tiedoksiannettu numerolla K(2000) 1563) (ETA:n kannalta merkityksellinen teksti) (2000/371/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ottaa huomioon Portugalissa esiintyvän naudan tarttuvan enkefalopatian takia tarpeellisista kiireellisistä suojatoimenpiteistä 18 päivänä marraskuuta 1998 tehdyn komission päätöksen 98/653/EY(3), sellaisena kuin se on viimeksi muutettuna päätöksellä 2000/104/EY(4), ja erityisesti sen 3 artiklan 7 kohdan, sekä katsoo seuraavaa: (1) Päätöksen 98/653/EY 3 artiklan 7 kohdassa edellytetään, että arvioituaan liitteessä II olevassa 13 kohdassa tarkoitetut kirjaamiskäytännöt ja ilmoitettuaan jäsenvaltioille komissio vahvistaa päivämäärän, jona taisteluhärkien toimittaminen voi alkaa. (2) Ranskan toimittamat kirjaamiskäytännöt on arvioitu ja todettu tyydyttäviksi, ON TEHNYT TÄMÄN PÄÄTÖKSEN: 1 artikla Vahvistetaan 7 päivä kesäkuuta 2000 päätöksen 98/653/EY 3 artiklan 7 kohdassa tarkoitetuksi päivämääräksi, jolloin taisteluhärkien toimittaminen Ranskaan voi alkaa. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä kesäkuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 311, 20.11.1998, s. 23. (4) EYVL L 29, 4.2.2000, s. 36.
2000/441/EY: Komission päätös, tehty 10 päivänä heinäkuuta 2000, siementen myymistä irtotavarana lopulliselle kuluttajalle koskevan väliaikaisen kokeilun järjestämisestä tehdyn päätöksen 94/650/EY muuttamisesta (tiedoksiannettu numerolla K(2000) 1859) (ETA:n kannalta merkityksellinen teksti)



Virallinen lehti nro L 176 , 15/07/2000 s. 0050 - 0050



Komission päätös, tehty 10 päivänä heinäkuuta 2000, siementen myymistä irtotavarana lopulliselle kuluttajalle koskevan väliaikaisen kokeilun järjestämisestä tehdyn päätöksen 94/650/EY muuttamisesta (tiedoksiannettu numerolla K(2000) 1859) (ETA:n kannalta merkityksellinen teksti) (2000/441/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 13 a artiklan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(3), sellaisena kuin se on viimeksi muutettuna direktiivillä 1999/54/EY(4), ja erityisesti sen 13 a artiklan, sekä katsoo seuraavaa: (1) komission päätöksellä 94/650/EY(5), sellaisena kuin se on viimeksi muutettuna päätöksellä 98/174/EY(6), järjestetään koko yhteisön laajuinen määräaikainen kokeilu, jonka tavoitteena on arvioida, voidaanko siementen myynnillä irtotavarana lopulliselle kuluttajalle saada aikaan huomattavia kustannussäästöjä pakkaamisen, pakkausmateriaalien sekä niiden hävittämisen suhteen ilman, että siementen laatu kärsii nykyisen järjestelmän avulla saavutettuun tasoon verrattuna. (2) 30 päivään kesäkuuta 2000 kestävästä kokeilusta saatujen kokemusten perusteeella tätä oletusta ei voida vielä vahvistaa saatavilla olevien tietojen perusteella yhteisön tasolla. (3) Tämän vuoksi kokeiluaikaa kannattaa pidentää samoilla edellytyksillä sen arvioimiseksi, päteekö edellä mainittu oletus yhteisön tasolla. (4) On tarpeen varmistaa, että kokeilu ei keskeydy. (5) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/650/EY 4 artiklan 4 kohdassa päivämäärä 30 päivä kesäkuuta 2000 päivämäärällä 31 päivä elokuuta 2001 molemmissa kohdissa, joissa se esiintyy. 2 artikla Tämä päätös tulee voimaan 30 päivänä kesäkuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä heinäkuuta 2000. Komission puolesta David Byrne Komission jäsen (1) EYVL L 125, 11.7.1966, s. 2298/66. (2) EYVL L 25, 1.2.1999, s. 27. (3) EYVL L 125, 11.7.1966, s. 2309/66. (4) EYVL L 142, 5.6.1999, s. 30. (5) EYVL L 252, 28.9.1994, s. 15. (6) EYVL L 63, 4.3.1998, s. 31.
2000/431/EY: Komission päätös, tehty 7 päivänä heinäkuuta 2000, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta (tiedoksiannettu numerolla K(2000) 1863) (ETA:n kannalta merkityksellinen teksti)



Virallinen lehti nro L 170 , 11/07/2000 s. 0015 - 0015



Komission päätös, tehty 7 päivänä heinäkuuta 2000, tietyistä norjalaisissa lohikaloissa esiintyvää lohen tarttuvaa anemiaa koskevista suojatoimenpiteistä tehdyn päätöksen 1999/766/EY muuttamisesta (tiedoksiannettu numerolla K(2000) 1863) (ETA:n kannalta merkityksellinen teksti) (2000/431/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan 6 kohdan, sekä katsoo seuraavaa: (1) Komissio teki heinäkuussa 1999 päätöksen 1999/766/EY tietyistä norjalaisissa lohikaloissa esiintyvää lohen tarttuvaa anemiaa (ISA) koskevista suojatoimenpiteistä(4). Tällaisia toimenpiteitä ovat esimerkiksi kielto tuoda eläviä lohia yhteisöön ja tiukemmat vaatimukset ihmisravinnoksi tarkoitettujen lohituotteiden tuonnille. Näitä toimenpiteitä sovelletaan 1 päivään heinäkuuta 2000. (2) Norja ilmoitti keväällä 2000 uusista ISA-tautitapauksista. Tällä hetkellä kahdeksaan eri alueeseen, joihin kuuluu yhdeksän kuntaa, sovelletaan rajoituksia ISA-taudin vuoksi. (3) Tautitilanteen perusteella päätöksessä 1999/766/EY säädettyjen toimenpiteiden voimassaoloa jatketaan 1 päivään huhtikuuta 2001. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/766/EY 4 artiklassa ilmaisu "1 päivään heinäkuuta 2000" ilmaisulla "1 päivään huhtikuuta 2001". 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä heinäkuuta 2000. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 24, 30.1.1998, s. 9. (4) EYVL L 302, 25.11.1999, s. 23.
2000/421/EY: Neuvoston päätös, tehty 13 päivänä kesäkuuta 2000, elintarvikeapua koskevan vuoden 1999 yleissopimuksen tekemisestä Euroopan yhteisön puolesta



Virallinen lehti nro L 163 , 04/07/2000 s. 0037 - 0037



Neuvoston päätös, tehty 13 päivänä kesäkuuta 2000, elintarvikeapua koskevan vuoden 1999 yleissopimuksen tekemisestä Euroopan yhteisön puolesta (2000/421/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181 artiklan yhdessä 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Yhteisö on osapuolena vuoden 1995 kansainvälisessä viljasopimuksessa, joka sisältää kaksi erillistä oikeudellista asiakirjaa eli viljojen kauppaa koskevan yleissopimuksen ja elintarvikeapua koskevan yleissopimuksen. Näiden sopimusten voimassaoloaikaa on pidennetty 30 päivään kesäkuuta 1999. (2) Viljojen kauppaa koskevan vuoden 1995 yleissopimuksen voimassaoloaikaa pidennetään 30 päivään kesäkuuta 2001. (3) Elintarvikeapua koskevaan uuteen vuoden 1999 yleissopimukseen liittyvät neuvottelut on saatu päätökseen. (4) Kyseinen yleissopimus on allekirjoitettu yhteisön puolesta, ja sopimuksen väliaikaisesta soveltamisesta säädetään 29 päivänä kesäkuuta 1999 tehdyssä neuvoston päätöksessä 1999/576/EY(2). (5) Elintarvikeapua koskeva sopimus olisi hyväksyttävä, ON PÄÄTTÄNYT SEURAAVAA: Ainoa artikla 1. Elintarvikeapua koskeva vuoden 1999 yleissopimus hyväksytään Euroopan yhteisön puolesta. Yleissopimus on päätöksen 1999/576/EY liitteenä. 2. Neuvoston puheenjohtaja tallettaa Euroopan yhteisön puolesta elintarvikeapua koskevan vuoden 1999 yleissopimuksen XXII artiklan b kohdan mukaisen hyväksymisasiakirjan Yhdistyneiden Kansakuntien pääsihteerin huostaan. Tehty Luxemburgissa 13 päivänä kesäkuuta 2000. Neuvoston puolesta Puheenjohtaja J. Gama (1) Lausunto annettu 4. toukokuuta 2000 (ei vielä julkaistu virallisessa lehdessä). (2) EYVL L 222, 24.8.1999, s. 38.
2000/423/EY: Neuvoston päätös, tehty 26 päivänä kesäkuuta 2000, alueiden komitean kahden italialaisen jäsenen ja yhden italialaisen varajäsenen nimeämisestä



Virallinen lehti nro L 164 , 05/07/2000 s. 0017 - 0017



Neuvoston päätös, tehty 26 päivänä kesäkuuta 2000, alueiden komitean kahden italialaisen jäsenen ja yhden italialaisen varajäsenen nimeämisestä (2000/423/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut kaksi varsinaisen jäsenen paikkaa Enzo Biancon ja Gian Franco Ciaurron erottua sekä yksi varajäsenen paikka Walter Vitalin erottua, mikä on annettu neuvostolle tiedoksi 19. helmikuuta ja 16. maaliskuuta 2000, ottaa huomioon Italian hallituksen ehdotuksen, ON PÄÄTTÄNYT SEURAAVAA: Ainoa artikla 1. Nimetään Paolo Agostinacchio ja Luigi Florio alueiden komitean varsinaisiksi jäseniksi Enzo Biancon ja Gian Franco Ciaurron tilalle näiden jäljellä olevaksi toimikaudeksi eli 25 päivään tammikuuta 2002 saakka. 2. Nimetään Antonangelo Casula alueiden komitean varajäseneksi Walter Vitalin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 26 päivänä kesäkuuta 2000. Neuvoston puolesta Puheenjohtaja J. Coelho (1) EYVL L 28, 4.2.1998, s. 19.
2000/406/EY: Komission päätös, tehty 9 päivänä kesäkuuta 2000, Portugalin uusia oliivipuuistutuksia koskevan ohjelman hyväksymisestä (tiedoksiannettu numerolla K(2000) 1576) (Ainoastaan portugalinkielinen teksti on todistusvoimainen)



Virallinen lehti nro L 154 , 27/06/2000 s. 0033 - 0033



Komission päätös, tehty 9 päivänä kesäkuuta 2000, Portugalin uusia oliivipuuistutuksia koskevan ohjelman hyväksymisestä (tiedoksiannettu numerolla K(2000) 1576) (Ainoastaan portugalinkielinen teksti on todistusvoimainen) (2000/406/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1) ja erityisesti sen 4 artiklan, ottaa huomioon oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 30 päivänä lokakuuta 1998 annetun komission asetuksen (EY) N:o 2366/98(2), sellaisena kuin se on muutettuna asetuksella (EY) N:o 1273/1999(3), ja erityisesti sen 4 artiklan 1 kohdan, sekä katsoo seuraavaa: (1) Asetuksen (EY) N:o 1638/98 4 artiklassa säädetään, että sellaiset ylimääräiset oliivipuut ja vastaavat alat, jotka on istutettu 1 päivän toukokuuta 1998 jälkeen, tai joista ei ole tehty viljelyilmoitusta myöhemmin päätettävään määräaikaan mennessä, eivät voi 1 päivänä marraskuuta 2001 voimaan tulevan rasva-alan yhteisen markkinajärjestelyn osana olla peruste oliivin tuottajille tarkoitetulle tuelle. Saman artiklan mukaisesti vanhan oliivitarhan käyttötarkoituksen muuttamisen yhteydessä todetut ylimääräiset oliivipuut tai uudet istutukset voidaan kuitenkin ottaa huomioon myöhemmin määriteltävissä rajoissa komission hyväksymän ohjelman yhteydessä säädetyillä pinta-aloilla. (2) Asetuksen (EY) N:o 1638/98 4 artiklassa säädetään, että ohjelmat, jotka komissio hyväksyy Portugalin osalta, koskevat 30000 hehtaarin suuruista alaa. (3) Uusia istutuksia koskeva Portugalin kansallinen ohjelma, jonka Portugalin viranomaiset toimittivat komission hyväksyttäväksi 13 päivänä huhtikuuta 2000, sisältää asetuksen (EY) N:o 2366/98 4 artiklan kolmannessa kohdassa esitetyt tiedot. Kyseinen ohjelma kattaa asetuksen (EY) N:o 1638/98 4 artiklassa säädetyn alan kokonaisuudessaan. (4) Tässä päätöksessä säädetyt toimenpiteet ovat rasvojen hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Portugalin kansallinen ohjelma, joka koskee uusia oliivipuuistutuksia 30000 hehtaarin suuruisella alalla asetuksen (EY) N:o 1638/98 4 artiklan mukaisesti. 2 artikla Tämä päätös on osoitettu Portugalin tasavallalle. Tehty Brysselissä 9 päivänä kesäkuuta 2000. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 293, 31.10.1998, s. 50. (3) EYVL L 151, 18.6.1999, s. 12.
2000/413/EY: Komission päätös, tehty 15 päivänä kesäkuuta 2000, ekologisista arviointiperusteista yhteisön ekotuotemerkin myöntämiseksi pehmopaperituotteille tehdyn komission päätöksen 98/94/EY muuttamisesta (tiedoksiannettu numerolla K(2000) 1593) (ETA:n kannalta merkityksellinen teksti)



Virallinen lehti nro L 155 , 28/06/2000 s. 0063 - 0063



Komission päätös, tehty 15 päivänä kesäkuuta 2000, ekologisista arviointiperusteista yhteisön ekotuotemerkin myöntämiseksi pehmopaperituotteille tehdyn komission päätöksen 98/94/EY muuttamisesta (tiedoksiannettu numerolla K(2000) 1593) (ETA:n kannalta merkityksellinen teksti) (2000/413/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92(1) ja erityisesti sen 5 artiklan 1 kohdan toisen alakohdan, sekä katsoo seuraavaa: (1) Asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että yhteisön ympäristömerkin myöntämisehdot määritellään tuoteryhmittäin. (2) Asetuksen (ETY) N:o 880/92 10 artiklan 2 kohdassa säädetään, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta. (3) Komissio vahvisti päätöksellä 98/94/EY(2) ekologiset arviointiperusteet, joiden mukaisesti pehmopaperituotteille myönnetään yhteisön ympäristömerkki ja jotka ovat kyseisen päätöksen 3 artiklan mukaisesti voimassa 31 päivään joulukuuta 2000. (4) Monelle tähän tuoteryhmään kuuluvalle tuotteelle on myönnetty yhteisön ympäristömerkki. (5) On aiheellista pidentää kyseisen tuoteryhmän määritelmän voimassaoloaikaa ja tuoteryhmää koskevia arviointiperusteita yhdellä vuodella niitä muuttamatta, jotta tuoteryhmän määritelmän tarkistaminen voidaan saattaa päätökseen. (6) Komissio on kuullut asetuksen (ETY) N:o 880/92 6 artiklan mukaisesti keskeisiä etujärjestöjä neuvoa-antavassa foorumissa. (7) Tässä päätöksessä säädetyt toimenpiteet ovat asetuksen (ETY) N:o 880/92 7 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan komission päätöksen 98/94/EY 3 artikla seuraavasti: " 3 artikla Tuoteryhmän määritelmä ja tuoteryhmää koskevat arviointiperusteet ovat voimassa 1 päivästä tammikuuta 1998 31 päivään joulukuuta 2001.". 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä kesäkuuta 2000. Komission puolesta Margot Wallström Komission jäsen (1) EYVL L 99, 11.4.1992, s. 1. (2) EYVL L 19, 24.1.1998, s. 77.
2000/403/EY: Neuvoston päätös, tehty 19 päivänä kesäkuuta 2000, alueiden komitean brittijäsenen nimeämisestä



Virallinen lehti nro L 154 , 27/06/2000 s. 0021 - 0021



Neuvoston päätös, tehty 19 päivänä kesäkuuta 2000, alueiden komitean brittijäsenen nimeämisestä (2000/403/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka brittijäsen Linda Matthewsin erottua, mikä on annettu neuvostolle tiedoksi 21 päivänä joulukuuta 1999, ottaa huomioon Yhdistyneen kuningaskunnan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään John Griffiths alueiden komitean varsinaiseksi jäseneksi Linda Matthewsin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Luxemburgissa 19 päivänä kesäkuuta 2000. Neuvoston puolesta Puheenjohtaja L. Capoulas Santos (1) EYVL L 28, 4.2.1998, s. 19.